stanford-oval/wikipedia huggingface dataset:
פדרו אלונסו
ביוגרפיה

אלונסו למד משחק בבית הספר המלכותי לאמנויות דרמטיות (RESAD) ולמד גם בתיאטרון דה לה דנסה.
אלונסו השתתף בכמה מחזות בתיאטרונים כמו לה פורה דלס באוס וקלאסיקו נסיונל, בנוסף הוא גם הקים תיאטרון משלו וקרא לו גרופו דום.
הוא הפך לשחקן פופולרי בספרד בזכות כמה מופעים מעיר הולדתו גליסיה שעבורם מילא תפקידים שונים. עם זאת, הוא הופיע גם בסדרות טלוויזיה שהופקו מחוץ לגליסיה.
בשנת 2016 שיחק פבלו וילאר בסדרת הדרמה הספרדית "השגרירות" של רשת הטלוויזיה Antena 3.
בשנת 2017 הוא הופיע גם בעונה הראשונה והיחידה של הסדרה "בגידה" (Traición), בה גילם את תפקיד רוברטו פואנטס, אך עם זאת, ההצלחה העולמית שלו הגיעה בהמשך השנה בזכות סדרת הטלוויזיה של נטפליקס "בית הנייר", שם הוא גילם את ברלין, חבר בצוות השודדים.
בשנת 2023 שב לגלם את דמותו של ברלין בסדרה "ברלין" מבית נטפליקס, ספין-אוף של הסדרה המצליחה "בית הנייר". באותה שנה שיחק במותחן המדע הבדיוני הספרדי-אמריקאי "אוורנס" (אנ') בשירות הסטרימינג של פריים וידאו.
ReactOS

| --- | --- |


-
 מפתח:  ReactOS.org
 משפחה:  מערכות הפעלה
 מודל קוד:  קוד פתוח
 מחזור חיים:  20 ביולי 1998 – הווה (26 שנים) 
 גרסה אחרונה:  ReactOS 0.4.14 ב־16 בדצמבר 2021
 סוג גרעין:  היברידי
 סוג רישיון:  GPL גרסה 2
 מצב עבודה:  אלפא
 פלטפורמות:  x86, x86-64 
 אתר אינטרנט:  https://reactos.org 
 
ReactOS היא מערכת הפעלה חופשית. מטרת הפרויקט ליצור מערכת הפעלה תואמת לעבודה עם יישומים שנכתבו עבור Microsoft NT 5.0 ומעלה (מערכת Microsoft Windows 2000 ואלו שבאו אחריה). המערכת, הנמצאת בשלבי פיתוח, משתמשת בין היתר בכלים
מפרויקט Wine, ומציעה כבר היום תאימות טובה למדי עם מערכת החלונות המקורית.
המערכת עדיין נמצאת בשלב אלפא נכון לשנת 2021, אבל ישנן תוכניות Windows שעובדות בצורה סבירה על המערכת. בזמן שגרעין המערכת נכתב מאפס, סביבת המשתמש מבוססת ברובה על שכבת תאימות של Wine עבור מערכות הפעלה דמויות יוניקס.
ReactOS נכתבה ברובה בשפת התכנות C עם כמה חלקים שנכתבו בשפה C++‎, כמו דפדפן הקבצים של המערכת.
לפרויקט יש שאיפות רבות, אבל מחסור בתמיכה כלכלית ובכוח אדם גורמים לעיכובים רבים בפיתוח מערכת ההפעלה וכן לעדכונים קטנים בתדירות נמוכה.
מקור השם

את שם הפרויקט, ReactOS, נתן מקים המיזם, ג'ייסון פילבי (כיום אין הוא פעיל בפרויקט). OS הן ראשי תיבות של Operating System (מערכת הפעלה), בעוד שהמינוח React נועד על מנת להציג את חוסר השביעות של קבוצת מקימי הפרויקט מחברת מיקרוסופט, אשר בזמנו שלטה בצורה מונופולית על שוק מערכות ההפעלה.
היסטוריה > מפרויקט FreeWin95 לפרויקט ReactOS

בשנת 1996, קבוצת מפתחים החליטה להקים פרויקט בשם FreeWin95, אשר מטרתו הייתה להוות חיקוי חופשי למערכת ההפעלה Windows 95 של מיקרוסופט. פיתוח הפרויקט הופסק לאחר זמן מה לאחר דיונים רבים אודות אופי המערכת.
על אף הציפיות הגבוהות של הפרויקט, לא הוצגה שום גרסה למערכת ההפעלה עד שנת 1997. בעקבות כך, החליטו חברי הפרויקט, בראשותו של ג'ייסון פילבי, להחיות מחדש את הפרויקט. כחלק מהתהליך התחייה הוחלט על השם הנוכחי, ReactOS, וכן הוחלט על בניית המערכת על בסיס הגרעין של NT, החדשני בזמנו, של מיקרוסופט. ReactOS התחיל את פיתוחו בשנת 1998 על ידי יצירת גרעין NT חדש ומנהל התקנים חדש.
היסטוריה > חשד להעתקת קוד

ב-27 בינואר 2006, החליטו מפתחי הפרויקט להשעות זמנית את פיתוחו ולהגביל את גישת הקבצים לכל המשתמשים אשר לא הוגדרו כמפתחי המערכת. הדבר נעשה בעקבות חשד של מפתחי המערכת לערבוב והעתקת קוד מקור מאחת ממערכות ההפעלה של מיקרוסופט. על אף שבוצעה פנייה רשמית בעניין, מיקרוסופט ביקשה שלא להגיב לעניין.
החשד להעתקה יצר חוסר אמון כלפי המפתחים, אשר התבטא בין השאר בהרחקה של חלק ממפתחי המערכת שעבדו בשיתוף עם פרויקט Wine. האחרונים הביעו חשש שמפתחי ReactOS החדירו קוד ממערכת ההפעלה חלונות לתוך פרויקט Wine.
החשד לשילוב הקודים הועלה ב-17 בינואר 2006, על ידי מפתח עבר של הפרויקט, הרטמוט ביר, אשר שלח מיילים לכלל המפתחים, ובהם טען כי חלק מהקוד שמרכיב את ReactOS הגיע ישירות ממערכת הפעלה של חברת מיקרוסופט, חלונות XP. ביר הדגיש כי הוא שילב קודים ממערכת ההפעלה של מיקרוסופט לתוך מערכת ההפעלה ReactOS על מנת ליצור קבצים נחוצים לפרויקט, על ידי ביצוע פשוט של העתקה-הדבקה מהקוד של מיקרוסופט לקוד של ReactOS.
בהודעה משותפת שהוציאו כלל חברי הפרויקט באתר הבית, הודיעו המפתחים כי יצירת הקוד עבור מערכת ההפעלה בוצעה שלא על ידי פעולת העתקה-הדבקה, אלא על ידי פעולת יצירת קוד מהופך (clean-room reverse engineering). המפתחים אף הודיעו על ביצוע סריקה לאורך כל קוד המערכת, על מנת לוודא שאין אלמנטים ממערכת ההפעלה של מיקרוסופט בתוך הקוד של ReactOS, וכן הוכרז כי כלל המפתחים יחתמו על מסמכים אשר מעידים כי הפיתוח ייעשה אך ורק בשיטת הקוד המהופך.
היסטוריית גרסאות

| צבע | משמעות |
| --- | --- |
אדום: גרסה לא נתמכת
ירוק: גרסה נוכחית
כחול: גרסה עתידית

| גרסת מערכת | תאריך גרסה | פירוט הגרסה |
| --- | --- | --- |
| 0.2.0 | 25-01-2004 | הגרסה הראשונה שהכילה ממשק גרפי |
| 0.2.2 0.2.5 | 27-04-2004 01-02-2005 | תיקון שגיאות בלבד |
| 0.2.8 | 29-10-2005 | יכולת עבודה על גבי VMware, שכתוב CSRSS |
| 0.3.0 | 27-08-2006 | הגרסה הראשונה שהכילה תמיכה ברשת |
| 0.3.1 | 10-03-2007 | קיום מנהל יישומים, תחילת שכתוב גרעין המערכת |
| 0.3.2 | דולג | גרסה שלא יצאה לציבור |
| 0.3.3 | 12-09-2007 | שיפור בגרעין המערכת ו-win32k |
| 0.3.4 | 22-01-2008 | שכתוב מערכת הרישום, שולחן עבודה מרוחק ו- Plug 'N' Play |
| 0.3.5 | 30-06-2008 | תיקון שגיאות בלבד |
| 0.3.6 | 06-08-2008 | תמיכת RTL |
| 0.3.7 | 04-11-2008 | שיפור בתמיכה במצב של x86-64, MSVC |
| 0.3.8 | 04-02-2009 | הצגת PSEH ותמיכת חילוק מחיצות HDD בגרסה חיה |
| 0.3.9 | 26-04-2009 | תמיכה במינימום זיכרון של 24MB RAM, הצגת מרחב מיפוי מהיר, תמיכה ראשונית בקול |
| 0.3.10 | 05-07-2009 | תמיכה ראשונית ב-SATA, תמיכה למקלדת ועכבר בחיבור USB, תוכנת חיקוי של צייר, תחילת תמיכה ב-MSVC |
| 0.3.11 | 16-12-2009 | שכתוב kdcom, הוספת גופנים סיניים וקוריאניים, עדכון תמיכה, שיפור במערכת הקול |
| 0.3.12 | 22-10-2010 | שכתוב הודעות ומערכת שעון, תמיכת NMI, תמיכת SxS, תמיכה חלקית ב-EMS |
| 0.3.13 | 22-03-2011 | שכתוב חלק מניהול הזיכרון (Heap Manager), שיפור בתמיכת SATA, תיקוני בעיות גרפיות |
| 0.3.14 | 07-02-2012 | תמיכת ACPI כברירת מחדל, תמיכת WiFi, תמיכה בערכות נושא, התקן TCP/IP חדש |
| 0.3.15 | 30-05-2013 | תמיכה חלקית של USB-2.0 - אחסון ו-HID, שיפורים בתמיכה של SATA 1,2,3 - גרסה ראשונה עם AHCI עובד |
| 0.4.0 | 16-02-2016 | גרסת אלפא |
| 0.4.1 | 17-05-2016 | גרסת אלפא |
| 0.4.2 | 16-08-2016 | גרסת אלפא |
| 0.5.0 | לא ידוע | גרסת בטא |
| 1.0.0 | לא ידוע | גרסה סופית |
פיתוח המערכת

רוב המערכת כתוב בשפת C, כאשר כמה חלקים ממנה כתובים בשפת C++‏ (כדוגמת סייר ReactOS ושכבת הקול). הפרויקט נבנה בעזרת Mingw (היסב של GCC וכלי גנו אחרים לסביבת חלונות).
מטרת המפתחים היא לפתח גרעין שיהיה תואם לגרסה 5.2 של הגרעין של Windows NT (Windows Server 2003), ה-API של סביבת המשתמש וסביבת NT גרסה 6 (חלונות ויסטה), ובנוסף ליצור תמיכה לכמה שיותר חומרות ותוכנות. מפותחת גם שכבת תאימות שנועדה לאפשר הרצה של תוכנות חדשות יותר, אך היא לא מספקת תאימות מלאה.
תמיכה ב-DirectX נעשה על ידי פיתוח פנימי של הפרויקט הנקרא ReactX. רוב פעולות ההאצה של חומרה בתמיכת 2D נעשה באופן טבעי, בעוד שפעולות האצה וגרפיקה אחרות נעשות באמצעות שימוש ב-OpenGL כפתרון זמני.
פיתוח המערכת > תלות

ReactOS משתמשת בקודי פיתוח שונים ממספר פרויקטים מקבילים, על מנת להימנע מכתיבת קוד כאשר אפשר להשתמש במקור קיים, וכן להתמקד יותר ביצירת מערכת שתואמת את סביבת העבודה של חלונות.
פיתוח המערכת > פרויקט Wine

ReactOS משתמש בחלקים מהקוד של פרויקט Wine על מנת לפתח את יכולת הטמעת Win32 API. אף על פי שלא כל המרכיבים של הקוד יכולים להועיל לפרויקט משום שהם לא מתאימים מבחינת ארכיטקטורה מערכתית, חלקים שונים של הקוד שימושיים לשני הפרויקטים הללו. חלקים שאינם זמינים מפרויקט Wine, כמו גרעין המערכת, מפותחים בנפרד.
פיתוח המערכת > רשת

כחלק מהשתתפות ReactOS בפרויקט "קיץ הקוד של גוגל" (Google Summer of Code) ב-2011, ReactOS השתמשה בתלמידים שנרשמו על מנת ליצור תמיכה נוספת בקישוריות. פיתוח ה-IwIP (שמתבצע בעזרת הפרויקט של גוגל) מחליף את פורמט הקישוריות הקודם של המערכת TCP.
פיתוח המערכת > פלטפורמות

ReactOS מפותחת כיום על שתי פלטפורמות חומרה: IA-32
ו-AMD64. עיקר הפיתוח נערך עבור סביבת 32-ביט, כאשר המהדורה השנייה עדיין בשלבי פיתוח מאוד מוקדמים.
שימושיות

נכון לתאריך 30 במאי 2013, המערכת עדיין בשלב אלפא: עדיין לא מממשת את כל היכולות של מערכת חלונות ולפיכך ישנן מעט תוכנות של מערכת ההפעלה חלונות אשר עובדות בצורה חלקה במערכת ReactOS. למערכת זמני התקנה והעלאה (Boot) מאוד קצרים.
ביקורת

רבים ממבקרי מערכת ההפעלה ReactOS מאשרים כי מערכת ההפעלה היא בעלת קוד פתוח ומהווה פוטנציאל להחלפת מערכת ההפעלה חלונות.
באחד מטוריו של דוד שוגר במגזין התוכנה החופשית, ציין שוגר כי ReactOS מאפשרת כרגע הפעלה של תוכנות ממערכת ההפעלה חלונות (כל גרסה מחלונות 2000 ומטה). הוא אף ציין את הפוטנציאל הגלום ביצירת מערכת הפעלה אשר פועלת ונוצרת משימוש בקוד פתוח, וככזה אשר יכול להוות תחליף למערכת חלונות. כמו כן ציין שוגר כי הפרויקט מהווה מקור למפתחים אשר רוצים להכיר את מערכת ההפעלה חלונות, מבלי להשתמש בקוד של מיקרוסופט. אלכסיי ברגין, כיום מוביל הפרויקט, אף הציג לשוגר את מערכת ההפעלה על שלל יכולותיה, לרבות הפעלה של דפדפן פיירפוקס ותוכנת Total Commander. בנוסף מערכת ההפעלה הוצגה בספטמבר 2011 בפני נשיא רוסיה דמיטרי מדבדב, כחלק מפרויקט עידוד קוד פתוח שהתקיים ברוסיה. מדבדב אף אמר כי ישקול סיוע של ממשלת רוסיה לפיתוח הפרויקט.
ג'ון דבורק, כתב במגזין PC Magazine, מציין כי משום שארכיטקטורת ה-NT של מיקרוסופט דומה מאוד וכמעט שלא שונתה בשנים האחרונות יש ל-ReactOS את היכולות להוות חיקוי מלא למערכת ההפעלה חלונות. בנוסף הוא מאמין כי הפרויקט יכול להוות "איום גדול יותר מלינוקס כנגד שליטת מיקרוסופט". בתוך כך, אישר אלכסיי ברגין במגזין השבועי דר שפיגל כי הפרויקט שואף להוות תחליף למערכת ההפעלה חלונות בכך שיוכל להפעיל את כלל התוכנות אשר עובדות על גבי מערכת ההפעלה של מיקרוסופט, מבלי לשנות את חוויית המשתמש ומבלי לגרום למשתמש להחליף למערכת הפעלה של לינוקס.
אף על פי כן, ל-ReactOS יש בעיות אחדות שצריכות להיפתר. בתגובה לטורו של ג'ון דבורק, כתבה דנה בלקנהורן, כתבת טכנולוגיה של האתר ZDNet, שמחסור בתמיכה כלכלית וכוח אדם גורמים שהפרויקט לא יהווה כרגע סכנה משמעותית למיקרוסופט. עם הצהרה זו מסכים תום הולוארדה, כתב באתר OSNews, כי הפרויקט כרגע שייך למשפחת הפרויקטים אשר מפותחים כתחביב, ולא כעבודה במשרה מלאה.
דרישות מערכת מינימליות

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה. הסיבה היא ראו כאן.
מעבד תואם x86, למערכת פנטיום I ומעלה
64MB RAM (אופטימלי: 256MB)
זיכרון דיסק קשיח של לפחות 450MB
מחיצה מסוג FAT16/FAT32
כרטיס גרפי מסוג VGA בעל זיכרון של 2MB
כונן CD-ROM
מקלדת ועכבר
אפשרויות להרצת המערכת

כיום ניתן להריץ את ReactOS בכמה דרכים:
על ידי הורדת קובץ תמונה (ISO Image) והתקנתו בתוכנת וירטואליזציה או במחשב פיזית
הורדת קובץ תמונה (ISO Image) אשר מותאם אישית לתוכנת וירטואליזציה
הערות שוליים

↑  עיקר הקוד הוא ברישיון GPL גרסה 2 (בלבד). ממשקים שונים הם ברישיונות מתירניים יותר, כגון LGPL (גרסה 2.1 או מאוחרת יותר)
1 2  ReactOS משעה את הפיתוח בשביל לערוך סקירת קוד, 1 בפברואר 2006, מתוך Linux.com
↑  כיום ממליצים המפתחים להריץ את קובץ התמונה בעזרת מערכת וירטואליזציה, ולא על ידי התקנת המערכת פיזית על המחשב
דיאגרמה להבנה של פעולת הארכיטקטורה של המערכת, כאשר חלקים התלויים בפרויקט Wine מסומנים בלוגו המתאים.
דפדפן פיירפוקס בעברית פועל במערכת ההפעלה ReactOS
מוביל הפרויקט אלכסיי ברגין (משמאל) מציג את מערכת ההפעלה
מערכת ההפעלה מוצגת בפני נשיא רוסיה לשעבר, דמיטרי מדבדב
פנדורה (זמרת)

| --- | --- |

 לידה:  20 ביוני 1970 (בת 54) וסטרוס, שוודיה 
 שם לידה:  קארין אנלי קתרינה פנדורה מגנסון
 שם במה:  Pandora 
 מוקד פעילות:  שוודיה 
 תקופת הפעילות:  מ-1993
 סוגה:  מוזיקת פופ 
 www.pandora.se
 פרופיל ב-IMDb
 
קארין אנלי קתרינה פנדורה מגנסון (בשוודית: Karin Anneli Catarina Pandora Magnusson; נולדה ב-20 ביוני 1970), ידועה בשם הבמה שלה פנדורה, היא זמרת-יוצרת יורודאנס שוודית. פנדורה פופולרית במדינות הנורדיות, באסיה ובאוסטרליה.
קורות חייה

פנדורה נולדה וגדלה בעיר וסטרוס, בפרוורי סטוקהולם. מגיל צעיר, פנדורה למדה פיתוח קול ונגינה בגיטרה. בגיל 16, פנדורה החלה להופיע במספר אירועים בשוודיה, הצטרפה למספר להקות נוער והוציאה גרסאות כיסוי לכמה שירי רוק. בגיל 18, פנדורה החלה ללמוד במכללת המוזיקה "קרלפורססקה", שם עבדה עם מספר אמנים שוודים דוגמת מרטין אנקליוס והנריק אנדסן.
קריירה

בשנת 1993, פנדורה עברה לבירה סטוקהולם, וחתמה חוזה הקלטות עם חברת התקליטים "וירג'ין רקורדס". באוקטובר 1993, פנדורה הוציאה את סינגל בכורתה "Trust Me". השיר הפך לשיר הנמכר ביותר בשוודיה באותה השנה והוסמך לסינגל זהב. חודש לאחר צאת השיר, פנדורה הוציאה את אלבום הבכורה שלה, One of a Kind. האלבום הוסמך לזהב בשוודיה ובפינלנד. בדצמבר הוציאה את הסינגל "Come On And Do It" אשר הגיע לחמישייה הראשונה במצעדי המוזיקה במדינות הנורדיות.
בפברואר 1995, פנדורה הוציאה את אלבומה השני Tell the World. השיר מכר כ-100,000 עותקים בפינלנד ובשוודיה, וכ-1,000,000 עותקים באסיה. בשנת 1996, פנדורה חתמה חוזה הקלטות עם חברת התקליטים "יוניברסל מיוזיק גרופ". בדצמבר באותה השנה, יצא אלבומה השלישי Changes. בקיץ 1997, פנדורה ערכה את סיבוב ההופעות הראשון שלה. היא הופיעה במספר ערים בסקנדינביה וביפן. בדצמבר באותה השנה, פנדורה הוציאה לאור את אלבומה השלישי, This Could Be Heaven. האלבום הוסמך לפלטינה ביפן תוך שישה שבועות. בשנת 1998, פנדורה הוציאה את השיר "Spirit to Win", שהיה לשיר הנושא של אולימפיאדת החורף לשנת 1998. בשנת 1999, פנדורה הוציאה שני אלבומי אולפן חדשים, Breathe ו-No Regrets. בשנת 2003, פנדורה התמודדה בקדם השוודי לאירוויזיון 2003, עם השיר "You". פנדורה הגיעה למקום האחרון ולא הצליחה להעפיל לגמר. מאוחר יותר באותה השנה, פנדורה הוציאה את אלבומה התשיעי, 9 Lives. בשנת 2004, פנדורה השתתפה שוב בקדם השוודי לאירוויזיון 2004, עם השיר "Runaway". פנדורה לא הצליחה להעפיל לגמר.
ב-28 במרץ 2007, פנדורה האשימה את הלהקה "סקוץ'", שייצגה את הממלכה המאוחדת באירוויזיון 2007. פנדורה טענה הלהקה העתיקה את לחן השיר מהשיר שלה, "No Regrets". פנדורה אף תכננה להגיש תלונה רשמית לאיגוד השידור האירופי. מנגד, רשות השידור הבריטית (BBC) טענה כי הלהקה לא הכירה כלל את פנדורה ואת שיריה. בנובמבר 2007, פנדורה הוציאה את האלבום Celebration, שהגיע למקום ה-38 במצעד האלבומים השוודי. אלבום נוסף של פנדורה יצא בנובמבר 2011.
באביב 2020, פנדורה השתתפה בגרסה הפינית של תוכנית הטלוויזיה "הזמר במסכה" בדמות הטווס. ב-20 בפברואר 2021, פנדורה והאחים טפלון השתתפו בקדם הפיני לאירוויזיון 2021 עם השיר "I Love You".‏ השיר זכה במקום השני עם 180 נקודות.
דיסקוגרפיה > אלבומים

| --- | --- |
 1993:‏ One of a Kind  1995:‏ Tell the World  1996:‏ Changes  1997:‏ This Could Be Heaven  1999:‏ Breathe  1999:‏ No Regrets  2000:‏ A Little Closer  2002:‏ Won't Look Back  2003:‏ 9 Lives  2011:‏ Head Up High:  אלבומי אוסף 1997:‏ Best of Pandora  1998:‏ Pandora's Hit Box  2005:‏ Greatest Hits & Remixes  2007:‏ Celebration
הערות שוליים

↑  "Biography". Pandora. נבדק ב-17 באפריל 2017. {{cite web}}:  (עזרה)
↑  "Spirit to Win by Pandora". Amazon. נבדק ב-17 באפריל 2017. {{cite web}}:  (עזרה)
↑  Royston, Benny (28 במרץ 2007). "We never heard of Pandora". esctoday.com. נבדק ב-16 בינואר 2021. {{cite web}}:  (עזרה)
↑  Koste, Henna (2020-05-10). "Masked Singer -ohjelmassa paljastunut hahmo: "Rakastin esiintyä maskin takana"". Radio Nova (בפינית). נבדק ב-2020-06-14.
↑  Fuster, Luis (14 בינואר 2021). "Finland: Teflon Brothers x Pandora release their UMK 2021 entry "I Love You"". Wiwibloggs. נבדק ב-16 בינואר 2021. {{cite web}}:  (עזרה)
| --- | --- |
בקרת זהויות :  GND: 134902297  ISNI: 0000 0000 5643 9494  LCCN: n2019017368  MusicBrainz: 1f7b9d53-e7f2-4a05-b7e5-12c1a572204c  VIAF: 79845714   WorldCat (עם VIAF): 79845714
זיוון אביעד-בר

| --- | --- |

תת-אלוף זיוון אביעד-בר
 לידה:  12 ביולי 1979 (בן 45) רמת גן 
 מדינה:  ישראל ישראל
 השכלה:  דוקטור לרפואה
 בן זוג:  ארז אביעד-בר
 השתייכות:   צה"ל
 דרגה:   תת-אלוף
 תפקידים בשירות
 קרפ"ג סיירת גולני  קרפ"ח חטיבת גולני  מפקד רפואה פיקוד הדרום  מפקד המרכז לשירותי רפואה  קצין רפואה ראשי
 
זיוון אביעד-בר (נולד ב-12 ביולי 1979, רמת גן) הוא קצין צה"ל בדרגת תת-אלוף, רופא צבאי מומחה ברפואה פנימית, המשמש כקצין הרפואה הראשי של צה"ל.
ביוגרפיה

אביעד-בר הוא בוגר הפקולטה לרפואה של האוניברסיטה העברית כעתודאי. בשנת 2016 סיים התמחותו ברפואה פנימית במרכז הרפואי תל אביב ע"ש סוראסקי. שימש רופא גדודי של גדס"ר גולני במלחמת לבנון השנייה והשתתף בקרבות במארון א-ראס ובינת ג'בייל. היה קצין רפואה של חטיבת גולני, רופא אוגדתי וראש ענף מיון רפואי בצה"ל. בתפקידו כראש ענף מיון רפואי, היה אחראי על הוועדות הרפואיות למשרתים ולמועמדים לשירות ביטחון וקביעת מדיניות ספר הפרופילים בצה"ל.
ביוני 2020 נכנס לתפקיד מפקד הרפואה של פיקוד דרום, תפקיד אותו ביצע עד ינואר 2024. כמר״פ דרום היה אחראי על שירותי הרפואה במרחב, על הקמת ״מרכז רפואי ערבה״ שמספק שירותי רפואת מומחים, רפואת שיניים, פיזיותרפיה ודימות לחיילים המשרתים בערבה, וכן על אימון כוחות הרפואה והכנתם למלחמה.
בחודש דצמבר 2021, אז כיהן כמפקד הרפואה של פיקוד הדרום, פיקד על תרגיל-פתע בפיקוד דרום, אשר תוכנן בדרג מטכ"לי, ובו תורגל תרחיש "הסלמה ברצועת עזה". בתרגיל זה שונתה שיטת פינוי פצועים שהייתה נהוגה בצה"ל. בעוד שבעבר פונו פצועים לתאג"ד, תורגל פינוי פצועים ישירות למרכז הרפואי סורוקה, במסוק או ברכב.
בינואר 2024 נכנס לתפקיד מפקד המרכז לשירותי רפואה (משר״פ) שמשמש כקופת החולים של צה״ל, תפקיד אותו ביצע למשך חצי שנה עד לכניסתו לתפקיד קצין הרפואה הראשי.
ב-10 ביולי 2024 הועלה לדרגת תא"ל, ונכנס לתפקידו כקצין הרפואה הראשי.
חיים אישיים

אביעד-בר, מתגורר בגבעתיים. נשוי לארז, פסנתרן ומורה לפסנתר, ואב לשניים.
הערות שוליים

↑  דובר צה"ל, קורות חייו של קצין הרפואה הראשי היוצא, תת-אלוף פרופ' אֵלון גלזברג ושל קצין הרפואה הראשי, תת- אלוף זיוון אביעד בר, ‏10 ביולי 2024
↑  קרפ"ר חדש לצה"ל: תת אלוף ד"ר זיוון אביעד בר, באתר Doctors Only, ‏11 ביולי 2024
↑  עמוד הפייסבוק של זיוון אביעד-בר
1 2 3  דן ארקין, תרגיל פתע רפואי בפיקוד דרום: ״תורגל פינוי פצועים מרצועת עזה״. IsraelDefense, 29 בדצמבר 2021
1 2  תוכנית ענבר - עתודה ניהולית במערכת הבריאות
↑   רוני לינדר, אל"ם ד"ר זיוון אביעד־בר: "לפעמים צריך לסכן כוחות כשמכניסים מסוק לרצועה, אבל אם זה מה שצריך — נתאבד על זה", באתר הארץ, 29 בדצמבר 2023
↑  יואב זיתון, נספח צבאי ראשון במרוקו וקצין רפואה ראשי הומו מוצהר: מינויים חדשים בצה"ל, באתר ynet, 17 ביולי 2023
↑  דובר צה"ל, טקס חילופי קצין הרפואה הראשי, באתר דו"צ, ‏10.7.2024
Las Mujeres Ya No Lloran World Tour

Las Mujeres Ya No Lloran World Tour הוא סיבוב ההופעות השביעי העתידי של הזמרת הקולומביאנית שאקירה, לתמיכה באלבום האולפן ה־12 שלה, Las Mujeres Ya No Lloran. סיבוב ההופעות מתוכנן להתחיל ב-11 בפברואר 2025 בריו דה ז'ניירו, והוא אמור להסתיים בסן פרנסיסקו, קליפורניה ב-30 ביוני 2025.
רקע

הוא הוכרז על ידי שאקירה במהלך הצגתה כאורחת מיוחדת של ביסאראפ בקואצ'לה ב-13 באפריל, כשהמופעים הראשונים למופעים בצפון אמריקה יוכרזו ב-15 באפריל, עם תאריכים נוספים שנוספו במיאמי וניו יורק שלושה ימים לאחר מכן. ב-2 באוקטובר הכריזה שאקירה, דרך האתר הרשמי שלה, על תאריכי המופעים שיתקיימו באמריקה הלטינית. סיבוב ההופעות יכלול מדינות כמו ארגנטינה, ברזיל, מקסיקו ופרו, כולל חזרתה של שאקירה לעיר הולדתה, ברנקייה שבקולומביה, לראשונה מזה 19 שנים. בקולומביה היא תופיע גם בבוגוטה ובמדיין. ב-21 באוקטובר, שאקירה הכריזה על סבב הופעות בצפון אמריקה לשנת 2025 במסגרת סיבוב ההופעות. סיבוב ההופעות בצפון אמריקה לשנת 2024 נדחה לאביב 2025, ועבר מאולמות להופעות באצטדיונים בשווקים מרכזיים. ההופעות בצפון אמריקה יחלו ב-13 במאי בשרלוט, צפון קרוליינה, ויסתיימו ב-30 ביוני בסן פרנסיסקו.
מופעים

| תאריך> לג 1 – אמריקה הלטינית | עיר> לג 1 – אמריקה הלטינית | מדינה> לג 1 – אמריקה הלטינית | מיקום> לג 1 – אמריקה הלטינית |
| --- | --- | --- | --- |
| 11 בפברואר | ריו דה ז'ניירו | ברזיל ברזיל | האצטדיון האולימפי נילטון סנטוס |
| 13 בפברואר | סאו פאולו | ברזיל ברזיל | מורומבי |
| 16 בפברואר | לימה | פרו פרו | האצטדיון הלאומי |
| 21 בפברואר | ברנקייה | קולומביה קולומביה | אצטדיון מטרופוליטאנו רוברטו מלנדס |
| 23 בפברואר | מדיין | קולומביה קולומביה | אצטדיון אטנאסיו חירארדוט |
| 26 בפברואר | בוגוטה | קולומביה קולומביה | אצטדיון אל קמפין |
| 2 במרץ | סנטיאגו דה צ'ילה | צ'ילה צ'ילה | האצטדיון הלאומי של צ'ילה |
| 7 במרץ | בואנוס איירס | ארגנטינה ארגנטינה | קמפו ארגנטינו דה פולו |
| 12 במרץ | גואדלופה | מקסיקו מקסיקו | אצטדיון BBVA |
| 16 במרץ | ספופן | מקסיקו מקסיקו | אצטדיון אקרון |
| 19 במרץ | מקסיקו סיטי | מקסיקו מקסיקו | אצטדיון ביטוח GNP |
לג 2 – אמריקה הצפונית
| 13 במאי | שארלוט, קרוליינה הצפונית | ארצות הברית ארצות הברית | אצטדיון בנק אוף אמריקה |
| 15 במאי | איסט רות'רפורד, ניו ג'רזי | ארצות הברית ארצות הברית | אצטדיון מטלייף |
| 20 במאי | מונטריאול, קוויבק | קנדה קנדה | סנטר בל |
| 22 במאי | דטרויט, מישיגן | ארצות הברית ארצות הברית | Little Caesars Arena |
| 26 במאי | טורונטו, אונטריו | קנדה קנדה | סקושה-בנק ארנה |
| 29 במאי | בוסטון, מסצ'וסטס | ארצות הברית ארצות הברית | פנוויי פארק |
| 31 במאי | וושינגטון די. סי. | ארצות הברית ארצות הברית | Nationals Park |
| 4 ביוני | אורלנדו, פלורידה | ארצות הברית ארצות הברית | אצטדיון קמפינג וורלד |
| 6 ביוני | מיאמי, פלורידה | ארצות הברית ארצות הברית | אצטדיון הארד רוק |
| 11 ביוני | ארלינגטון, טקסס | ארצות הברית ארצות הברית | Globe Life Field |
| 3 ביוני | סן אנטוניו, טקסס | ארצות הברית ארצות הברית | אלאמודום |
| 15 ביוני | יוסטון, טקסס | ארצות הברית ארצות הברית | טויוטה סנטר |
| 20 ביוני | אינגלווד, קליפורניה | ארצות הברית ארצות הברית | SoFi Stadium |
| 22 ביוני | פיניקס, אריזונה | ארצות הברית ארצות הברית | פוטפרינט סנטר |
| 26 ביוני | סן דייגו, קליפורניה | ארצות הברית ארצות הברית | אצטדיון סנפדרגון |
| 28 ביוני | לאס וגאס, נבדה | ארצות הברית ארצות הברית | אצטדיון אליג'אנט |
| 30 ביוני | סן פרנסיסקו, קליפורניה | ארצות הברית ארצות הברית | Oracle Park |
נבחרת האנטילים ההולנדיים בכדורגל

נבחרת האנטילים ההולנדיים בכדורגל (בפפיאמנטו: Selekshon Antiano di Futbòl,באנגלית: Netherlands Antilles national football team, בהולנדית: Nederlands-Antilliaans voetbalelftal), הייתה נבחרת הכדורגל הלאומית של מדינת האנטילים ההולנדיים  שפעלה בין השנים 1958 ו-2010. הגוף שפיקח על הנבחרת הלאומית ועל הכדורגל במדינה נקרא התאחדות הכדורגל של האנטילים ההולנדיים שהייתה חברה בפיפ"א ו-CONCACAF.
משחקה הבינלאומי הראשון של הנבחרת היה  בשנת 1934 תחת השם קוראסאו.
בשנת 1948 שונה שם המדינה מהטריטוריה של קורסאו להאנטילים ההולנדיים, אך הנבחרת הלאומית המשיכה להשתמש בשם קורסאו עד 1958.
בשנת 1968, נערכו דיונים בהצעה לצרף את הנבחרת כקבוצה לליגת המחוזות של התאחדות הכדורגל של אנגליה, אשר תשחק את משחקי הבית שלה בהולנד, אך הצעה זו מעולם לא הבשילה.
בשנת 1986, פרשה ארובה מן המדינה ולפיכך לא יוצגה עוד על ידי ההתאחדות והקימה התאחדות משלה. 
בשנת 2010, עם פירוקה של המדינה לישויות מדיניות שונות חדלו ההתאחדות והנבחרת הלאומית של האנטילים ההולנדיים להתקיים. נבחרת קוראסאו בכדורגל ירשה אותה כחברה בפיפ"א ואילו סנט מארטן ובונייר הקימו התאחדויות ונבחרות לאומיות, אך טרם התקבלו כחברות בפיפ"א.
כל גביעי העולם

1930 עד 1954 - לא נכנסה
1958 עד 2010 - לא העפילה
כל אליפויות CONCACAF

1963 - מקום שלישי
1965 - מקום חמישי
1967 - לא העפילה
1969 - מקום שלישי
1971 - פרשה
1973 - מקום שישי
1977 - לא העפילה
1981 - לא העפילה
1985 - לא העפילה
1989 - לא העפילה
כל גביעי הזהב של CONCACAF

1991 - לא נכנסה
1993 - פרשה
1996 עד 2000 - לא העפילה
2002 - לא נכנסה
2003 - לא העפילה
2005 - פרשה
2007 עד 2009 - לא העפילה
פאקו דה לוסיה

| --- | --- |

 לידה:  21 בדצמבר 1947 אלחסירס, ספרד 
 פטירה:  25 בפברואר 2014 (בגיל 66) פלאיה דל כרמן, המדינות המקסיקניות המאוחדות 
 שם לידה:  Francisco Sánchez Gómez 
 שם במה:  Paco de Lucía 
 מוקד פעילות:  ספרד 
 תקופת הפעילות:  1963–2014 (כ־51 שנים) 
 סוגה:  ג'אז, מוזיקה קלאסית, פלמנקו, ג'אז פיוזן 
 שפה מועדפת:  ספרדית 
 כלי נגינה:  גיטרה 
 חברת תקליטים:  איילנד רקורדס 
 פרסים והוקרה:  פרס נסיך אסטוריאס לאמנות (2004)  דוקטור לשם כבוד מאוניברסיטת קדיס (2007)  מדליית הזהב על הצטיינות בעבודה (2014)  דוקטור לשם כבוד של מכללת ברקלי למוזיקה (2010)  פרסי נסיך אסטוריאס (2004)  היכל התהילה של כותבי השירים הלטיניים (2015)  פרס בילבורד למוזיקה לטינית לאלבום הג'אז הלטיני של השנה (2005)  פרס גראמי הלטיני לאלבום הפלמנקו הטוב ביותר (2012)  הבן האהוב של קדיס (1997)  פרס הגראמי הלטיני לאלבום השנה (2014)  מדליית הזהב על הצטיינות באמנות יפה (ספרד) (1992)  פרס גראמי הלטיני לאלבום הפלמנקו הטוב ביותר (2004)  פרס גראמי הלטיני  אזרח כבוד 
 pacodelucia.org
 פרופיל ב-IMDb
 חתימה:  
 
פרנסיסקו סנצ'ס גומס (בספרדית: Francisco Sánchez Gomes; ‏21 בדצמבר 1947, אלחסירס, ספרד – 25 בפברואר 2014, קנקון, מקסיקו), שנודע בשם הבמה פאקו דה לוסיה (Paco de Lucía) או פאקו, היה יוצר וגיטריסט ספרדי, הוכר ברחבי העולם כאמן פלמנקו מוערך. דה לוסיה הוביל קו של סגנון פלמנקו מודרני, והיה לאחד מנגני הפלמנקו הבודדים שהצליחו גם בסגנונות אחרים, כמו ג'אז, מוזיקה קלאסית ומוזיקת עולם.
שיתוף הפעולה החדשני של פאקו עם זמר הפלמנקו המצליח קאמארון דה לה איסלה היה לחלק ממהפכת הפלמנקו המודרני. פאקו שיתף פעולה גם עם אמני הפיוז'ן אל דימיולה וג'ון מקלפלין, ושלושתם הוציאו יחד אלבום בשם "Friday Night In San Francisco", שהתחבב על אוהבי הפיוז'ן. פאקו דה לוסיה העריך מאוד את סאביקאס איתו נפגש מספר פעמים ודה לוסיה הדגיש לו את מיצירותיו.
בתחום הקלאסי - פרשנותו ל"קונסיירטו דה ארנחואס", יצירתו הידועה של חואקין רודריגו, זכתה לשבחים רבים.
לקהל הרחב, דה לוסיה נודע בעקבות הופעתו בקליפ של בריאן אדמס לשיר "?Have You Ever Really Loved a Woman".
זכה בפרס נסיך אסטוריאס לשנת 2004 בקטגוריית אמנויות.
מת מדום לב כששהה במקסיקו, בגיל 66.